
Parlamentul  României

Camera  Deputaţilor

Comisia pentru Sănătate şi Familie
                    Nr. 28/ 124 / 28 aprilie 2010
A V I Z 

asupra propunerii legislative pentru modificarea articolului 2, 
alineatul 2 al Legii nr.213 din 2004 privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România (Plx 154/2010)
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată, spre dezbatere şi avizare, cu propunerea legislativă pentru modificarea articolului 2, alineatul 2 al Legii nr.213 din 2004 privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România (Plx 154/2010).
Membrii Comisiei au examinat propunerea legislativă supusă avizării, în şedinţa din data de 27 aprilie 2010.
În urma dezbaterilor, Comisia pentru sănătate şi familie a hotărât, cu 10 voturi pentru şi 3 abţineri avizarea negativă a proiectului de Lege. 
În raport de obiectul şi conţinutul reglementării, proiectul de Lege face parte din categoria legilor ordinare.

PREŞEDINTE,

RODICA NASSAR

